[pic] | COMISIA COMUNITĂŢILOR EUROPENE |

Bruxelles, 19.12.2008

COM(2008) 877 final

RAPORT AL COMISIEI CĂTRE PARLAMENTUL EUROPEAN

Al 26-lea raport anual privind activitățile antidumping, antisubvenție și de salvgardare ale Comunității (2007) [SEC(2008) 3073]

Introducere

Prezentul raport pe anul 2007 este înaintat Parlamentului European în urma rezoluției acestuia din 16 decembrie 1981 privind activitățile de antidumping ale Comunității și a raportului comitetului său privind industria, comerțul exterior, cercetarea și energia.

Acest scurt raport oferă o prezentare generală a evenimentelor importante din cursul anului 2007 și este completat, ca și în anii precedenți, de un document de lucru al serviciilor Comisiei mai detaliat, împreună cu anexe detaliate. Prezentul raport urmează aceeași structură generală a documentului de lucru, inclusiv toate titlurile sale, pentru a facilita trimiterile la informații mai cuprinzătoare.

Prezentul raport și documentul de lucru integral sunt, de asemenea, la dispoziția publicului, la adresahttp://europa.eu.int/comm/trade/issues/respectrules/anti_dumping/legis/index_en.htm

În 2007 s-a continuat revizuirea instrumentelor de protecție comercială, care fusese lansată în 2006, cu participarea intensă a părților interesate în cadrul procesului în cursul anului. Tot în 2007, serviciile protecției comerciale au fost reorganizate, ca parte a unei restructurări globale a Direcției Generale Comerț. Aceasta a implicat și crearea unui consilier-audiator independent în cadrul Direcției Generale Comerț.

1. prezentare generală a legisla țIEI

Anchetele antidumping, antisubvenție și de salvgardare se efectuează pe baza regulamentelor de bază ale Consiliului. Documentul de lucru oferă o prezentare generală a legislației existente. Textele de bază antidumping și antisubvenție vor fi menționate în continuare ca „regulamentul (regulamentele) de bază.”

2. concepte de bază

Titlul 2 din documentul de lucru oferă o prezentare generală a terminologiei și a procedurilor utilizate în cadrul anchetelor instrumentelor de protecție comercială.

3. revizuirea instrumentelor de protec țIE COMERCIALă – CONTINUAREA PROCESULUI LANSAT ÎN 2006

În 2007, Comisia a continuat procesul de revizuire a instrumentelor de protecție comercială, care fusese lansat în 2006. Având ca scop garantarea faptului că instrumentele de protecție comercială ale UE continuă să funcționeze cât se poate de eficient și ținând cont de schimbările rapide din economia globală, procesul a implicat participarea multor părți interesate.

În martie 2007, Comisia a organizat o audiere publică referitoare la acest subiect, la care au participat un mare număr de părți interesate și care a fost bine primită de participanți. Procesul a avut ca rezultat un număr foarte mare de observații, toate fiind afișate online pe site-ul web al Comisiei.

Consultarea publică a identificat necesitatea de a ameliora accesibilitatea, transparența, viteza și claritatea pentru întreprinderi.

Bazându-se pe rezultatele consultării publice, Comisia a elaborat o serie de propuneri de modificare a normelor de protecție comercială ale UE. Rezultatele evaluării de către Comisie a consultării publice au fost publicate în toamna anului 2007.

Abordarea Comisiei a generat o dezbatere animată între statele membre și părțile interesate privind acest aspect sensibil din punct de vedere politic și a generat o dezbatere viguroasă în cursul anului 2007. Analiza discuției a scos la iveală faptul că nu există încă suficient consens între statele membre si părțile interesate pentru adoptarea unui pachet privind revizuirea instrumentelor de protecție comercială.

Parlamentul European a manifestat, de asemenea, un interes deosebit în procesul de revizuire a instrumentelor de protecție comercială și a fost informat, în mod regulat, de către Comisie.

4. Statutul de economie de pia ță LA NIVEL NAțIONAL

În sensul anchetelor antidumping, o țară poate fi considerată o economie de piață integrală dacă îndeplinește cinci criterii care sunt stabilite în detaliu în documentul de lucru atașat la prezentul raport.

În cursul anului 2007, serviciile Comisiei au continuat să evalueze cereri pentru recunoașterea statutului de economie de piață la nivel național din partea Chinei, Vietnamului, Armeniei, Kazahstanului și Mongoliei. De-a lungul anului, toate aceste cinci țări au continuat să furnizeze informații suplimentare în sprijinul cererilor lor.

Țările în cauză se găsesc în diverse stadii ale evoluției lor, la fel cum sunt și evaluările pentru statutul de economie de piață.

În plus față de câteva întâlniri bilaterale cu țările în cauză, în martie 2007 a avut loc prima întâlnire a grupului de lucru pentru statutul de economie de piață UE - Vietnam, în timp ce pentru China cea de-a 7-a întâlnire a grupului de lucru dedicat statutului de economie de piață a avut loc în iulie 2007. La acea întâlnire UE – China, grupul a discutat un scurt raport de evaluare actualizat care fusese pregătit de către Comisie. Progresul înregistrat de China a fost recunoscut în raport dar s-a concluzionat că erau necesare măsuri specifice suplimentare pentru asigurarea conformității Chinei cu cele patru criterii restante. S-a prevăzut, de asemenea, pregătirea unui raport mai cuprinzător în anul 2008.

Au avut loc misiuni specifice privind statutul de economie de piață în Kazahstan (în februarie 2007) și în Armenia (în iulie 2007), iar planurile pentru o altă misiune în Mongolia au fost luate în considerare la sfârșitul anului.

5. activită țI DE INFORMARE șI COMUNICARE/ CONTACTE BILATERALE

În 2007, serviciul de asistență pentru protecția comercială pentru IMM-uri, care fusese înființat în decembrie 2004, a continuat să abordeze întrebări/probleme specifice IMM-urilor referitor la instrumentele de protecție comercială, atât de natură generală cât și în funcție de caz. Seminarele de informare și formare pentru reprezentanții guvernelor din țările terțe și pentru agenții economici, atât în interiorul cât și în exteriorul UE, au continuat să fie o parte importantă a activităților serviciilor instrumentelor de protecție comercială în cursul anului 2007.

6. prezentare generală a anchetelor șI MăSURILOR ANTIDUMPING, ANTISUBVENțIE șI DE SALVGARDARE

6.1. Generalită ți

La sfârșitul anului 2007, Comunitatea avea în vigoare 127 de măsuri antidumping (a se vedea anexa O) și 9 măsuri antisubvenție (a se vedea anexa P).

În 2007, 0,73 % din totalul importurilor în interiorul Comunității erau afectate de măsurile antidumping sau antisubvenție.

A se observa că detaliile privind aspectele care urmează se găsesc în documentul de lucru atașat la prezentul raport. Trimiterile la anexele documentului de lucru pot fi găsite lângă titluri.

6.2. Anchete noi (a se vedea anexele A - E și anexa N)

În 2007, au fost inițiate 9 anchete[1]. Au fost impuse taxe provizorii în cadrul a 12 proceduri. 12 cauze s-au încheiat cu instituirea taxelor definitive. 10 proceduri s-au încheiat fără să se instituie măsuri. Pentru alte 18 măsuri antidumping a fost autorizată expirarea automată după 5 ani.

6.3. Anchetele de reexaminare

Anchetele de reexaminare continuă să reprezinte o parte majoră din activitatea serviciilor instrumentelor de protecție comercială. În perioada 2003 – 2007, acestea au reprezentat 65% din toate anchetele inițiate. Tabelul 2 din documentul de lucru furnizează informații statistice pentru anii 2003 – 2007.

6.3.1. Reexaminările efectuate în perspectiva expirării măsurilor (a se vedea anexa F)

Articolele 11 alineatul (2) și articolul 18 din regulamentele de bază prevăd expirarea măsurilor după cinci ani, cu excepția cazului în care o reexaminare efectuată în perspectiva expirării măsurilor demonstrează că acestea ar trebui menținute în forma lor inițială.

În cursul anului 2007, au fost inițiate 11 anchete de reexaminare în perspectiva expirării măsurilor. 13 reexaminări efectuate în perspectiva expirării măsurilor au fost încheiate cu o confirmare a taxei pentru o perioadă suplimentară de 5 ani. 3 reexaminări efectuate în perspectiva expirării măsurilor au fost finalizate prin încheierea măsurilor.

6.3.2. Reexaminările intermediare (a se vedea anexa G)

Articolele 11 alineatul (3) și articolul 19 din regulamentele de bază prevăd reexaminarea măsurilor în timpul perioadei lor de valabilitate. Reexaminările se pot limita la aspectele referitoare la dumping/subvenționare sau prejudiciu.

În cursul anului 2007, au fost inițiate, în total, 24 de reexaminări intermediare. 11 reexaminări intermediare s-au finalizat cu confirmarea sau modificarea taxei. 8 anchete au fost finalizate prin încheierea măsurilor.

6.3.3. „Alte” reexaminări intermediare (a se vedea anexa H)

O serie de alte reexaminări, care nu fac obiectul articolelor 11 alineatul (3) sau al alineatului 19 din regulamentele de bază sau pentru care nu s-a publicat aviz de deschidere în Jurnalul Oficial, au fost finalizate în cursul anului 2007.

În 2007 au fost finalizate 8 astfel de reexaminări. Ele se referă în mod specific, printre altele, la acceptarea, retragerea voluntară sau încălcarea angajamentelor, noi cereri ale exportatorului în cazurile de eșantionare, suspendarea măsurilor, etc.

6.3.4. Noi reexaminări ale exportatorului (a se vedea anexa I)

Articolele 11 alineatul (4) și articolul 20 din regulamentele de bază prevăd o reexaminare „pentru nou veniți” și, respectiv, „accelerată” în scopul de a stabili o marjă de dumping individuală sau o taxă compensatorie individuală pentru noii exportatori situați în țara exportatoare în cauză care nu au exportat produsul în cursul perioadei de anchetă. Astfel de exportatori trebuie să arate că sunt adevărați exportatori noi și că au început, de fapt, să exporte către Comunitate după perioada de anchetă. Dacă este așa, se poate calcula pentru ei o taxă individuală, care de obicei este mai mică decât taxa la nivel național.

În 2007, au fost inițiate 2 anchete de reexaminare în ceea ce privește un nou exportator.

6.3.5. Anchete privind absorb ția (a se vedea anexa J)

În cazurile în care există informații suficiente care arată că, după perioada anchetei inițiale și înainte sau după instituirea măsurilor, prețurile de export au scăzut sau că nu au existat sau au existat insuficiente schimbări în prețurile de revânzare sau în prețurile ulterioare de vânzare ale produsului importat în Comunitate, o reexaminare a „absorbției” poate fi inițiată pentru a examina dacă măsura a avut efecte asupra prețurilor menționate anterior. Marjele de dumping pot, ca atare, să fie recalculate și taxa mărită pentru a se ține cont de aceste prețuri de export scăzute. Posibilitatea reexaminărilor „absorbției” este inclusă la articolul 12 și la articolul 19 alineatul (3) din regulamentele de bază.

În 2007 a fost finalizată o reexaminare antiabsorbție, cu o creștere a taxei.

6.3.6. Anchete privind eludarea (a se vedea anexa K)

Posibilitatea de a redeschide anchete în circumstanțe în care se aduc dovezi pentru a arăta că măsurile sunt eludate este prevăzută la articolele 13 și 23 din regulamentele de bază.

În 2007, au fost inițiate 4 astfel de anchete. 1 anchetă anti-eludare s-a finalizat cu extinderea taxei, iar 2 s-au finalizat fără extinderea taxei.

6.4. Anchete privind salvgardarea (a se vedea anexa L)

În cursul anului 2007, singura măsură de salvgardare care fusese în vigoare, cea privind importurile anumitor citrice, a expirat.

7. aplicarea măsurilor antidumping/antisubven țIE

7.1. Urmărirea măsurilor

Activitățile de urmărire privind măsurile în vigoare s-au concentrat asupra a patru domenii principale: (1) evitarea fraudei; (2) monitorizarea fluxurilor comerciale și a dezvoltării pieței; (3) ameliorarea eficacității cu instrumentele corespunzătoare și (4) reacția la practicile ilegale. Aceste activități le-au permis serviciilor instrumentelor de protecție comercială să fie mai degrabă proactive decât pur și simplu reactive în domeniul aplicării.

7.2. Monitorizarea angajamentelor (a se vedea anexele M și Q)

Monitorizarea angajamentelor face parte din activitățile de aplicare, având în vedere faptul că angajamentele reprezintă o formă a măsurilor antidumping sau antisubvenție. Ele sunt acceptate de Comisie dacă este îndeplinită condiția conform căreia acestea pot elimina efectiv efectele prejudiciabile ale dumpingului sau ale subvenționării.

La începutul anului 2007 erau în vigoare 43 de angajamente. În cursul anului 2007, au avut loc următoarele schimbări privind portofoliul de angajamente: au încetat angajamentele a 8 societăți și au fost acceptate 3 oferte de angajament. Astfel, numărul total de angajamente în vigoare la sfârșitul anului 2007 este 38.

8. restituiri (a se vedea anexa U)

Articolul 11 alineatul (8) și articolul 21 alineatul (1) din regulamentele de bază le permit importatorilor să solicite rambursarea taxelor relevante colectate în cazurile în care se dovedește că marja de dumping/subvenție, pe baza căreia s-au plătit taxele, a fost eliminată sau redusă la un nivel inferior celui al taxei în vigoare.

În cursul anului 2007 au fost depuse 8 noi cereri de restituire. Au fost încheiate 5 cauze, nu au fost acordate restituiri integrale sau parțiale, au fost respinse 3 cereri de restituire, iar 2 cereri au fost retrase.

9. control jurisdic țIONAL: DECIZII PRONUNțATE DE CURTEA DE JUSTIțIE/TRIBUNALUL DE PRIMă INSTANță

În 2007, Curtea de Justiție și Tribunalul de Primă Instanță au emis fiecare câte o hotărâre privind domeniile de antidumping sau de antisubvenție. Curtea de Justiție a emis și un ordin de eliminare a unei cauze din registru, iar Tribunalul de Primă Instanță a emis 3 ordine de eliminare a cauzelor din registru. Documentul de lucru oferă un rezumat al hotărârilor.

În 2007 au fost introduse 10 noi cauze, toate în fața Tribunalului de Primă Instanță.

Anexa S la documentul de lucru conține o listă a cauzelor antidumping/antisubvenție în fața Tribunalului de Primă Instanță și a Curții de Justiție încă în curs la sfârșitul anului 2007.

10. activită țI ÎN CADRUL ORGANIZAțIEI MONDIALE A COMERțULUI (OMC)

10.1. Solu ționarea diferendelor în domeniile antidumping, antisubvenție și salvgardare

OMC prevede o procedură riguroasă pentru soluționarea diferendelor între membrii OMC privind aplicarea acordurilor OMC.

Un grup special al OMC, care fusese înființat în urma unei cereri a Norvegiei de contestare a măsurilor antidumping ale UE asupra somonului a emis un raport în 2007. Rezultatele au fost într-o anumită măsură mixte pentru UE, care „a câștigat” în ceea ce privește unele puncte importante din politica și practica sa, pierzând în același timp în ceea ce privește anumite aspecte tehnice specifice.

Detalii suplimentare privind cauza se găsesc în documentul de lucru atașat la prezentul raport.

10.2. Alte activită ți ale OMC

În 2007, Grupul ADD (Agenda de dezvoltare de la Doha) de negociere privind normele a continuat să se întâlnească regulat, în mod informal, pentru a discuta diversele propuneri de text prezentate de membri în cele trei domenii de negociere, și anume antidumping, subvențiile din domeniul industriei și cele din domeniul pescuitului.

În noiembrie 2007, președintele grupului de negociere a publicat un prim proiect de text privind antidumpingul, subvențiile generale și cele din domeniul pescuitului. Marea majoritate a membrilor OMC, inclusiv UE, au avut senzația că proiectul era foarte dezechilibrat și reflecta doar punctele de vedere ale câtorva membri, de exemplu, permițând reducerea la zero, o practică condamnată de organul de apel.

Acesta era cazul mai ales în proiectele de text pentru antidumping și subvențiile din domeniul pescuitului. Acest lucru a făcut ca mulți membri ai OMC să solicite președintelui producerea unui proiect revizuit cât mai repede posibil.

Participarea serviciilor Comisiei la activitatea curentă a comitetelor privind antidumpingul, subvențiile, compensarea și salvgardarea a continuat, în paralel cu aceste activități.

11. Concluzie

În 2007 s-a înregistrat o scădere semnificativă a numărului de noi cauze inițiate cât și a numărului de anchete terminate fără instituirea măsurilor. Cu toate acestea, numărul măsurilor instituite, atât definitive cât și provizorii, a rămas la un nivel apropiat de cel din 2006. În ceea ce privește reexaminările, au existat mai multe deschideri în 2007 decât în anul precedent.

Procesul de revizuire a instrumentelor de protecție comercială a continuat, provocând dezbateri animate și multe observații din partea părților interesate în cursul anului. Acest lucru a subliniat necesitatea de a utiliza instrumente de protecție comercială într-un mod echitabil și transparent, respectând în același timp integral legalitatea.

De-a lungul anului, serviciile au continuat să efectueze anchete, în mod riguros și profesional. În acest context, crearea unui consilier-audiator independent în cadrul Direcției Generale Comerț a susținut în continuare angajamentul continuu al serviciilor pentru transparență și drepturile părților interesate în proces.

[1] Tabelul 1 din documentul de lucru furnizează informații statistice privind noile anchete pentru anii 2003 - 2007, efectuate în conformitate cu dispozițiile articolelor 5 și 10 din regulamentele de bază.